KV «Ålesund» (W312)

KV «Ålesund» (W312) er et tidligere kystvakt­fartøy i Sjøforsvaret som tilhørte Ytre Kystvakt, og hadde som ansvarsområde Norges økonomiske sone sør for 65 grader nord. Fartøyet hadde sin hovedbase på Haakonsvern orlogsstasjon utenfor Bergen.  Fartøyet tilhørte Kystvaktskvadron Sør, men beholdt sitt ansvarsområde etter den ble nedlagt 1. januar 2012.

KV «Ålesund» ble bygget i 1996 av Myklebust Mekaniske Verksted, og ble satt inn i operativ tjeneste året etter. Fartøyet er spesialbygget til militære formål som kystvakttjeneste. Forsvaret hadde kontrakt med rederiet til oktober 2016. KV Ålesund var også det fartøyet som løste flest oppdrag i løpet av et år, noe som gjorde henne til Sjøforsvarets mest operative fartøy.

Fartøyet var chartret fra rederiet Fosnavaag Shipping i Fosnavåg i Herøy kommune på Sunnmøre. Hun ble tatt ut av tjeneste i Sjøforsvaret i 2016, lå i opplag i tre år og ble solgt til utlandet i 2019. Per 2025 er skipet registrert i Caymanøyenes skipsregister og er sett operert utenfor Albania.

 Fakta 
Pennantnummer: W312
Byggeår: 1996
Lengde: 63,00m
Bredde: 11,50m
Verft: Myklebust Mekaniske Verksted
Hovedmaskineri: Wärtsilä Wichmann 8V28B, 3600 hk.
Maks. Hastighet: 18 knop
Marsjfart: 14 knop 
Bestykning: 40 mm/L70 Bofors kanon og 12,7 mm mitraljøse
Besetning: 7 offiserer og befal, 12 vernepliktige soldater og 3 sivile
Hjemmehavn: Haakonsvern Orlogsstasjon

 Referanser 
Innleid fartøy fra Fosnavaag Shipping. Skipet skal erstattes i 2016.
«Kystvakta nøgd med Herøy-reiarane» - Sunnmørsposten  - smp.no 30. desember 2013

 Eksterne lenker 


  Forsvaret om KV «Ålesund» 

Kategori:Norske kystvaktskip
Kategori:Skip fra 1996
Kategori:1996 i Norge
Kategori:Skip bygget ved Myklebust verft
Kategori:Artikler i sjøfart-prosjektet